  Майя Бывальцева Удмуртиысь паралимпиец Владислав Лекомцев выль сезонзэ вормонъёсын кутскиз. Канадаысь Кенморын Куасэн бызьылонъя но биатлонъя дуннелэн кубокезлэн нырысетӥ люкетаз Алнаш ёросын вордскем спортсмен кык зарни медаль утӥз. Йылпумъянъёс Калыккуспо паралимпи комитетлэн сайтаз шараямын. Ӵошатсконъёсты куасэн бызьылонъёсын кутскизы. 4-тӥ толсуре спортсменъёс 7,5 иськемын кужымзэс мертазы. Тужгес ӝог вал Владислав Лекомцев, но Россиысь Виталий Малышев солы 1 секунд гинэ келяз. Куинетӥ Канадаысь Марк Арендс луиз (+47.0). 12,5 иськеме бызёнын улосчимы йыг-йыг вормиз, Виталий Малышев солы 36.5 секунд келяз. Куинетӥ интыын Россиысь Рушан Миннегулов, со вормисьлэсь 53.1 секундлы кылиз. Куасэн бызьылонъёс 7-тӥ толсуре азьланьтӥськозы, нош 9-тӥ толсуре биатлонъя ӵошатсконъёс кутскозы. Тодэ вайытом, кылем сезонын Владислав Лекомцев куасэн бызьылонын но, биатлонын но огъя зачётын вормиз.     Тегъёс: Спорт Канада Удмуртия ВладиславЛекомцев куасэнбызьылон  